stanford-oval/wikipedia huggingface dataset:
ควัน

ควันไฟ
ควัน จากไฟป่า
ควัน จัดเป็นคอลลอยด์ ที่เป็นอนุภาคของของแข็งหรือของเหลว กระจายอยู่ในตัวกลางที่เป็นแก๊สที่มีอยู่ในอากาศ จะถูกปล่อยออกมาเมื่อมีการเผาไหม้วัสดุหรือเกิดจากกระบวนการเปลี่ยนแปลงองค์ประกอบทางเคมีโดยใช้ความร้อน พร้อมกับปริมาณของอากาศหรือผสมในมวลสารชนิดอื่น ซึ่งเป็นส่วนเกินจากผลที่เกิดขึ้นจากความร้อน เช่น เตา, เทียนไข, ตะเกียงน้ำมัน และเตาไฟ แต่ก็อาจใช้สำหรับเป็นการกำจัดศัตรูพืช, การสื่อสารโดยใช้สัญญาณควัน, การป้องกันตัวโดยการสร้างฉากควัน, การทำอาหารเช่นแซลมอนรมควัน หรือเครื่องยาสูบชนิดต่างๆ ควันยังใช้ในพิธีกรรม, ธูปบูชา, ยางหอม ที่เผาเพื่อผลิตกลิ่น ในบางครั้งควันยังถูกนำไปใช้เป็นสารแต่งกลิ่น และเครื่องป้องกันสำหรับของกินต่างๆ ควันยังเป็นส่วนประกอบของไอเสียที่เกิดจากเครื่องยนต์สันดาปภายใน โดยเฉพาะอย่างยิ่งไอเสียจากดีเซล

ซึ่งควันจะแบ่งออกเป็น 2 ชนิด ได้แก่

ควันดำ คืออนุภาคของถ่านหรือคาร์บอนที่มีลักษณะเป็นผงและเขม่าเล็ก ๆ ที่เหลือจากการเผาไหม้ของเครื่องยนต์ ที่ใช้น้ำมันดีเซลเป็นมาส่วนใหญ่ เช่น รถเมล์ รถปิกอัพดีเซล รถที่มีขนาดใหญ่ทั่วๆไป และจากโรงงานอุตสาหกรรม ซึ่งควันดำนอกจากจะบดบังยังส่งผลต่อการมองเห็นและเกิดความสกปรกและยังสามารถเข้าไปสู่ปอดโดยการหายใจอีกด้วย และสะสมอยู่ในถุงลมปอดซึ่งเป็นสารที่ทำให้เกิดโรคมะเร็ง หรือเป็นตัวนำสารให้เกิดโรคมะเร็งปอดและทำให้หลอดลมอักเสบได้

ควันขาว เกิดจากเครื่องยนต์ที่ไม่ได้รับการบำรุงรักษาอย่างดี โดยเฉพาะรถจักยานยนต์เก่าๆ ควันขาวคือสารไฮโดรคาร์บอนหรือน้ำมัน เป็นเชื้อเพลิงที่ยังไม่ถูกเผาไหม้ แล้วมีการปล่อยออกมาทาง
ท่อไอเสีย โดยที่สารไฮโดรคาร์บอนนี้เมื่อโดนแสงอาทิตย์จะเกิดปฏิกิริยาในการสร้างก๊าซโอโซนซึ่งเป็นพิษภัยที่มีความรุนแรงการสูดควัน ถือเป็นสาเหตุหลักของการเสียชีวิตของผู้ที่ตกเป็นเหยื่อของอัคคีภัยในอาคารสถานที่ ควันสามารถสังหารผู้คนได้โดยความร้อน, สารพิษ และเข้าปอดจนเกิดการระคายเคืองโดยคาร์บอนมอนอกไซด์, ไฮโดรเจนไซยาไนด์ และผลิตภัณฑ์จากการเผาไหม้อื่นๆ
อนุภาคของควันจัดเป็นละอองลอยหรือหมอก ของอนุภาคของแข็งหรือหยดของเหลวที่แพร่กระจายไปในอากาศซึ่งมักมองเห็นได้เมื่อถูกกระทบกับแสง โดยปกติแล้วหมอกควันไม่ได้ขัดขวางต่อการมองภาพ หากแต่มันเป็นอนุภาคที่มีความละเอียดจนบดบังการมองเห็นแบบปกติไป
ดูเพิ่ม

หมอกควัน
แหล่งข้อมูลอื่น

เก็บถาวร 2016-03-04 ที่ เวย์แบ็กแมชชีน
Burning Issues Public Education Site
Chemical constituents of wood smoke
Health impact of ultrafine particles
Medicinal smokes[ลิงก์เสีย]
Shedding new light on wood smoke
Karlsruhe Institute of Technology (KIT) - Forschungsstelle für Brandschutztechnik: KAMINA - gas sensor microarrays for rapid smoke analysis เก็บถาวร 2011-07-19 ที่ เวย์แบ็กแมชชีน
ถั่วผีทะเล

| ถั่วผีทะเล |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Vigna
สปีชีส์:: V.  marina
ชื่อทวินาม
Vigna marina (Burm. f.) Merr.

ชื่อพ้อง
 ดูเนื้อหา
ถั่วผีทะเล ชื่อวิทยาศาสตร์:  Vigna marina เป็นพืชล้มลุกในวงศ์ถั่ว ลำต้นทอดเลื้อยไปตามพื้นดิน หรือเกี่ยวพันกับต้นไม้อื่น ลำต้นเหนียว สีเขียวหรือเขียวอมขาว ใบประกอบแบบขนนก ใบย่อย 3 ใบ สีเขียวเข้ม หลังใบสีอ่อนกว่าเล็กน้อย ดอกช่อ กลีบเลี้ยงติดกันเป็นหลอดสเขียว กลีบดอกสีเหลือง ผลเดี่ยว เป็นฝัก เมื่ออ่อนสีเขียว แก่แล้วเป็นสีน้ำตาลแห้ง แตกตามตะเข็บของผล ภายในมีเมล็ดกลมรี สีน้ำตาลอ่อน
พืชชนิดนี้เป็นพืชทนเค็มพบทั่วไปตามชายหาดของเขตร้อน เช่นที่ฮาวาย  และเกาะอีกหลายเกาะในมหาสมุทรแปซิฟิก  Puerto Rico และหมู่เกาะในทะเลแคริบเบียน ชายฝั่งที่บราซิล ชายฝั่งทางมหาสมุทรแอตแลนติกและมหาสมุทรอินเดียวของแอฟริกา  มาดากัสการ์ เซเชลส์ อินเดียและศรีลังกา  คาบสมุทรอินโดจีน และเกาะไหหลำ  มาเลเซีย, และชายฝั่งของออสเตรเลียในควีนส์แลนด์และนอร์ทเทิร์น เทอร์ริทอร์รี
ชื่อพ้อง

ชื่อพ้องของสปีชีส์นี้ได้แก่:
Dolichos luteus Sw.
Phaseolus marinus
Scytalis anomala
Scytalis retusa E. Mey.
Vigna anomala Walp.
Vigna lutea (Sw.) A. Gray
Vigna repens var. lutea (Sw.) Kuntze
Vigna retusa (E. Mey.) Walp.
กุศลกรรมบถ

กุศลกรรมบถ หมายถึง ทางแห่งกรรมดี, ทางทำดี, ทางแห่งกรรมที่เป็นกุศล, กรรมดีอันเป็นทางนำไปสู่ความสุขความเจริญหรือสุคติ 
เป็นธรรมส่วนสุจริต 10 ประการ จึงเรียกชื่อว่า กุศลกรรมบถ 10
คำว่า กรรมบถ (อ่านว่า กำ-มะ-บด) แปลว่า ทางแห่งกรรม คือ การกระทำที่เข้าทางเป็นกรรมหรือที่นับว่าเป็นกรรม หมายถึง ทางแห่งกุศลกรรม คือการกระทำที่นับว่าเป็นความดีได้แก่
ที่เป็นกายกรรม มี 3 อย่าง คือ ไม่ฆ่าสัตว์ ไม่ลักทรัพย์ ไม่ประพฤติผิดในกาม
ที่เป็นวจีกรรม มี 4 คือ ไม่พูดเท็จ ไม่พูดส่อเสียด ไม่พูดคำหยาบ ไม่พูดเพ้อเจ้อ
ที่เป็นมโนกรรม มี 3 คือ ไม่โลภอยากได้ของเขา ไม่พยาบาทปองร้าย เห็นชอบตามคลองธรรม (สัมมาทิฐิ)
กุศลกรรมบถ ก็คือสุจริตทางกาย ทางวาจา และทางใจนั่นเอง
กุศลกรรมบถหมวดนี้ ในบาลีเรียกชื่อหลายอย่าง เช่นว่า ธรรมจริยา (ความประพฤติธรรม - righteous conduct), โสไจย (ความสะอาดหรือเครื่องชำระตัว—cleansing), อริยธรรม (อารยธรรม, ธรรมของผู้เจริญ - virtues of a noble or civilized man), อริยมรรค (มรรคาอันประเสริฐ - the noble path), สัทธรรม (ธรรมดี, ธรรมแท้ - good law; true law), สัปปุริสธรรม (ธรรมของสัตบุรุษ - qualities of a good man)
ประวัติ

กุศลกรรมบถมาจากพุทธสุภาษิต สุจริตธรรมดังนี้
ธมฺมญจเร สุจริตํ น ตํ ทุจฺจริตํ จเร
ธมฺมจารี สุขํ เสติ อสฺมึ โลเก ปรมฺหิ จาติฯ
สุภาษิตนี้มีเนื้อความว่า ธมฺมญจเร สุจริตํ บุคคลพึงประพฤติธรรมส่วนสุจริตอยู่ทุกเมื่อเถิด น ตํ ทุจฺจริตํ จเร ไม่พึงประพฤติธรรมส่วนทุจริตเลย ธมฺมจารี สุขํ เสติ ผู้ประพฤติธรรมส่วนสุจริต ย่อมนอนเป็นสุข หรือเป็นสุขทุกอิริยาบถ อสฺมึ โลเก ปรมฺ หิ จ ทั้งในโลกนี้ด้วย โลกเบื้องหน้าด้วย ดังนี้ฯ
กุศลกรรมบถ 10 > ประพฤติดีด้วยกาย 3 ประเภท

ประพฤติดีด้วยกาย นั้นชื่อว่า กายกรรม คือ ทำกิจการงานด้วยกายอย่าให้ทุกข์เกิดขึ้นแก่ผู้อื่น กายกรรมที่ให้เกิดทุกข์แก่ผู้อื่นนั้น มี 3 ประการ
คือ อย่าเบียดเบียนร่างกายของท่าน คือ อย่าฆ่า อย่าฟัน อย่าทุบ อย่าตี ร่างกายของท่านผู้อื่นโดยที่สุด เว้นถึงสัตว์ติรัจฉานได้ยิ่งเป็นการดี ตรงกับภาษาบาลีที่ว่า ปาณาติปาตาเวรมณีฯ
คือ อย่าเบียดเบียนทรัพย์สมบัติข้าวของของท่านผู้อื่น คือ อย่าลักขโมย อย่าฉ้อโกง อย่าเบียดบังเอาข้าวของของท่านผู้อื่น ตรงกับภาษาบาลีที่ว่า อทินฺนาทานาเวรมณีฯ
คือ อย่าแย่งชิงลักลอบด้วยอำนาจของกายในหญิงที่ท่านหวงห้าม ตรงกับภาษาบาลีที่ว่า กาเมสุมิจฉาจาราเวรมณีฯ
กุศลกรรมบถ 10 > ประพฤติดีด้วยวาจา 4 ประเภท

ประพฤติดีด้วยวาจา 4 ประเภท (วจีกรรม 4 ประเภท) นั้น ได้แก่
คือ ให้กล่าวแต่วาจาถ้อยคำที่สัตย์ที่จริง ให้เว้นจากวาจาที่เท็จไม่จริงเสีย ตรงกับภาษาบาลีที่ว่า มุสาวาทา เวรมณีฯ
คือ ให้กล่าวแต่วาจาถ้อยคำอันสมานประสานสามัคคีให้ท่านดีต่อกัน ให้เว้นวาจาส่อเสียดยุยงเสีย ตรงกับภาษาบาลีที่ว่า ปิสุณายาวาจา เวรมณีฯ
คือ ให้กล่าวแต่วาจาถ้อยคำอันอ่อนโยน ให้เกิดความยินดีแก่ผู้ฟัง ให้งดเว้นวาจาที่หยาบคาย บริภาษตัดพ้อหยาบคาย ให้ผู้ฟังได้รับความเดือดร้อนต่าง ๆ เสีย ตรงกับภาษาบาลีที่ว่า ผรุสฺสาย วาจาย เวรมณีฯ
คือ ให้กล่าวแต่วาจาถ้อยคำที่เป็นไปกับด้วยประโยชน์ ให้เว้นวาจาที่เหลวไหล คือพูดเล่นหาประโยชน์มิได้เสีย ตรงกับภาษาบาลีที่ว่า สมฺผปฺปลาปาวาจายเวรมณีฯ
กุศลกรรมบถ 10 > ประพฤติดีด้วยใจ 3 ประเภท

ประพฤติดีด้วยใจ 3 ประเภท (มโนกรรม 3 ประเภท) นั้นคือ
คือ ให้ระวังเจตนากรรม ให้สัมประยุตต์ด้วยเมตตาอยู่เสมอ คือ ความดำริของใจ อย่าให้ลุอำนาจแห่งโลภะ คืออย่าเพ่งเอากิเลสกามและวัตถุกามของท่านผู้อื่น ตรงกับภาษาบาลีที่ว่า อนภิชฺฌา โหติฯ
คือ ให้ระวังเจตนากรรมให้สัมประยุตต์ด้วยกรุณาอยู่ทุกเมื่อ อย่าให้โทสะ พยาบาท เข้าครอบงำได้ ตรงกับภาษาบาลีที่ว่า อพฺพยาปาโท โหติฯ
คือ ให้ระวังเจตนากรรมให้สัมประยุตต์ด้วย มุทิตา อุเบกขา อยู่ทุกเมื่อ อย่าให้ไหลไปในทางผิด ให้เห็นตรงตามคลองธรรมทั้ง 10 นี้อยู่ทุกเมื่อ ตรงกับภาษาบาลีที่ว่า สมฺมทิฎฺฐิโก โหติฯ
ชฺวี

บทความนี้เกี่ยวกับอาหาร สำหรับความหมายอื่น ดูที่ โคจิ
โคจิถั่วและโคจิข้าวบาร์เลย์สำหรับหมักซอสถั่วเหลือง
โคจิข้าว
โคจิแดง ทำจากเชื้อรา Monascus purpureus
ชฺวี (จีนตัวย่อ: 麴; จีนตัวเต็ม: 麹; พินอิน: qū) หรือ โคจิ (ญี่ปุ่น: 麹, 糀, こうじ; โรมาจิ: kōji) เป็นกล้าเชื้อที่ผลิตจากการเพาะพันธุ์จุลินทรีย์ โดยเฉพาะเชื้อรา เช่น Aspergillus ซึ่งมีประสิทธิภาพในการหมักอาหาร โดยใช้ธัญพืช เช่น ข้าว ข้าวสาลี ข้าวบาร์เลย์ ถั่วเหลือง เป็นอาหารเลี้ยงเชื้อ
เชื้อรา Aspergillus นั้นผลิตและปล่อยเอนไซม์หลายชนิดที่ย่อยสลายแป้งและโปรตีนจากส่วนปลายของไมซีเลียม เพื่อการแพร่กระจายพันธุ์ ย่อยสลายแป้งและโปรตีนของข้าวสวยและข้าวบาร์เลย์ที่เป็นอาหารเลี้ยงเชื้อ และใช้กลูโคสและกรดอะมิโนที่ผลิตขึ้นเป็นสารอาหารเพื่อการเติบโต ใช้ในการผลิตอาหารหมักดอง เช่น สาเก มิโซะ น้ำส้มสายชู โชยุ สึเกโมโนะ โชจู อาวาโมริ โดยอาศัยการทำงานของเอนไซม์ย่อยสลายต่าง ๆ ที่ผลิตโดยเชื้อรา Aspergillus เป็นเทคโนโลยีการหมักเฉพาะของเอเชียตะวันออก รวมทั้งแถบเทือกเขาหิมาลัยและเอเชียตะวันออกเฉียงใต้
โคจิมีต้นกำเนิดในประเทศจีน แต่ราที่จีนและเกาหลีใช้ในการผลิตเหล้าและซีอิ๊วแบบดั้งเดิมคือราในสกุล Rhizopus หรือMucor แต่ที่นิยมในญี่ปุ่นปัจจุบันและแพร่หลายไปถึงในเอเชียตะวันออกประเทศอื่นด้วยนั้นมักใช้สายพันธุ์ Aspergillus oryzae และ Aspergillus sojae
| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 1,197 กิโลจูล (286 กิโลแคลอรี)

คาร์โบไฮเดรต: 59.2 g
ใยอาหาร: 1.4 g
 

ไขมัน: 1.7 g
 

โปรตีน: 5.8 g
 

วิตามิน
ไทอามีน (บี1): (10%) 0.11 มก.
ไรโบเฟลวิน (บี2): (11%) 0.13 มก.
ไนอาซิน (บี3): (10%) 1.5 มก.
กรดแพนโทเทนิก (บี5  ) : (8%) 0.42 มก.
วิตามินบี6: (8%) 0.11 มก.
โฟเลต (บี9): (18%) 71 μg
วิตามินอี: (1%) 0.2 มก.
 

แร่ธาตุ
แคลเซียม: (1%) 5 มก.
เหล็ก: (2%) 0.3 มก.
แมกนีเซียม: (5%) 16 มก.
แมงกานีส: (35%) 0.74 มก.
ฟอสฟอรัส: (12%) 83 มก.
โพแทสเซียม: (1%) 61 มก.
โซเดียม: (0%) 3 มก.
สังกะสี: (9%) 0.9 มก.
 

องค์ประกอบอื่น
น้ำ: 33.0 g
เส้นใยละลายน้ำ: 0.2 g
เส้นใยไม่ละลายน้ำ: 1.2 g
ไบโอติน (B7): 4.2 µg
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่
คู่นักฆ่าตะลุยมหานคร

| คู่นักฆ่าตะลุยมหานคร |
| --- | --- |
กำกับ: Martin McDonagh
เขียนบท: Martin McDonagh
อำนวยการสร้าง: Graham Broadbent Peter Czernin
นักแสดงนำ: โคลิน ฟาร์เรลล์ Brendan Gleeson Ralph Fiennes
กำกับภาพ: Eigil Bryld
ตัดต่อ: Jon Gregory Ian Seymour
ดนตรีประกอบ: คาร์เตอร์ เบอเวลล์
ผู้จัดจำหน่าย: Focus Features
วันฉาย: 17 มกราคม, ค.ศ. 2008
ความยาว: 107 นาที.
ประเทศ: สหราชอาณาจักร สหรัฐ
ภาษา: อังกฤษ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
นักแสดง

โคลิน ฟาร์เรลล์ เป็น เรย์
Brendan Gleeson เป็น เคน
ราล์ฟ ไฟนส์ เป็น แฮรี่ วอเตอร์
Clémence Poésy เป็น โคล
Jordan Prentice เป็น จิมมี่
เทคลา รูเทน เป็น มารี
Jérémie Renier เป็น ไอริค
Anna Madeley เป็น Denise
Elizabeth Berrington เป็น Natalie
ดูเพิ่ม

เว็บไซต์ทางการ
In Bruges ที่อินเทอร์เน็ตมูวีเดตาเบส
In Bruges Profile on MySpace
หนังดี
Trailer เก็บถาวร 2007-12-02 ที่ เวย์แบ็กแมชชีน
ขบวนการกิ๊ก

| --- | --- |
ขบวนการกิ๊ก

こいこい7
ชื่อภาษาอังกฤษ: Koi Koi Seven
แนว: โรแมนติก, ตลกล้อเลียน
มังงะ
เขียนโดย: โมริชิเงะ
สำนักพิมพ์:  อาคิตะโชเต็น    วิบูลย์กิจ
อนิเมะ
กำกับโดย: โยชิทากะ ฟูจิโมโตะ
สตูดิโอ: ไทรเน็ตเอนเตอร์เทนเมนต์, สตูดิโอแฟล็ก
ขบวนการกิ๊ก (ญี่ปุ่น: こいこい7; โรมาจิ: Koi Koi Sebun) เป็นการ์ตูนญี่ปุ่น เรื่องและภาพโดย โมริชิเงะตีพิมพ์ในประเทศญี่ปุ่นโดยสำนักพิมพ์ อาคิตะโชเต็น ตั้งแต่ปี พ.ศ. 2545 ถึง พ.ศ. 2550 ในประเทศไทยจัดพิมพ์โดยสำนักพิมพ์วิบูลย์กิจ และยังมีภาพยนตร์การ์ตูนโทรทัศน์ (UHF) ฉายในประเทศญี่ปุ่นเมื่อเดือนมีนาคม พ.ศ. 2548
เรื่องย่อ

ทานากะ เท็ตสึโร่ นักเรียน ม. ปลาย ที่ดวงจู๋ที่สุดในโลก ได้มาเข้าเรียนต่อม. ปลายที่โรงเรียนโกะโค ที่เพิ่งจะเปิดเป็นโรงเรียนสหศึกษาได้ไม่นาน หลังจากที่เมื่อก่อนเป็นโรงเรียนหญิงล้วน ทำให้เท็ตสึโร่ เป็นผู้ชายคนเดียวในโรงเรียน และแล้วความยุ่งเหยิงก็เกิดขึ้น เมื่อหอพักที่เขาพักมีแต่เด็กผู้หญิง 6 คนอยู่ร่วมกับเขา แถมพวกเธอไม่ใช่มนุษย์ธรรมดา แต่เป็นไซบอร์ก
เรื่องย่อ > สมาคมโกะโค

สมาคมโกะโค เป็นสมาคมอันทรงเกียรติที่จัดตั้งในโรงเรียนโกะโค มีฮิงาชิ คามิซึโนะ เป็นประธานคนปัจจุบัน ผู้ที่จะเข้าร่วมกับสมาคม จะต้องผ่านการสำรวจชาติตระกูล ทรัพย์สมบัติ และการศึกษาแล้วเท่านั้น
เรื่องย่อ > ขบวนการ Love Love Seven

ขบวนการ Love Love Seven มีสมาชิก 6 คนได้แก่ อาสึกะ ยาโยย, ซึคุโยมิ มิยาบิ, ซึซึกะ อาคิโอะ, โจโนะ โอโตเมะ, อิโนะ ไคฟูมิ,คาซามัตสิริ ซาคุยะ ไม่ทราบเหตุผลแน่ชัดว่าทำไมจึงใช้ชื่อ "7" ทั้งที่มีสมาชิกเพียง 6 คน ทั้ง 6 คนอาศัยอยู่ด้วยกันในหอพัก "อนโบะโระ" ร่วมกับ เท็ตสึโร่ และ คะโน โอะริเอะ ในอดีต ทั้ง 6 คนเคยประสบอุบัติเหตุที่เป็นอันตรายแก่ชีวิต หลังจากนั้นมีผู้เปลี่ยนให้ทั้งหมดกลายเป็นไซบอร์ก จึงทำให้มีชีวิตอยู่ต่อไป และมีความสามารถเหนือมนุษย์ แต่ด้วยเหตุใดจึงต้องมีผู้เปลี่ยนให้พวกเธอกลายเป็นไซบอร์กด้วย เหตุผลที่พวกเธอต้องมาร่วมมือกับเท็ตสึโร่ก็ยังไม่แน่ชัด คล้ายกับว่า คะโน โอะริเอะ จะรู้อะไรบางอย่าง
ตัวละคร

ทานากะ เท็ตสึโร่
อาสึกะ ยาโยย
ซึคุโยมิ มิยาบิ
ซึซึกะ อาคิโอะ
โจโนะ โอโตเมะ
อิโนะ ไคฟูมิ
คาซามัตสิริ ซาคุยะ
ฮิงาชิ คามิซึโนะ
แหล่งข้อมูลอื่น

เว็บไซต์อบ่างเป็นทางการของขบวนการกิ๊ก เก็บถาวร 2008-08-13 ที่ เวย์แบ็กแมชชีน (ญี่ปุ่น)
ถั่วพู

| ถั่วพู |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Fabales
วงศ์:: Fabaceae
วงศ์ย่อย:: Faboideae
เผ่า:: Phaseoleae
สกุล:: Psophocarpus
สปีชีส์:: P.  tetragonolobus
ชื่อทวินาม
Psophocarpus tetragonolobus (L.) D.C.

ถั่วพู (ชื่อวิทยาศาสตร์: Psophocarpus tetragonolobus) เป็นพืชล้มลุก ดอกสีขาวอมม่วง ผลเป็นฝักแบนยาวมี 4 ปีก ความยาวของฝักประมาณ 3-4 นิ้ว ภายในมีเมล็ดกลมเรียบ นิยมนำถั่วพูมาประกอบอาหารประเภทยำหรือกินสด  ถั่วพูเป็นผักที่เสียเร็ว เหี่ยวง่ายและเกิดสีน้ำตาลเร็ว เก็บได้ไม่นาน คุณค่าทางอาหาร ถั่วพูมีคาร์โบไฮเดรต เส้นใย โปรตีน ไขมัน แคลเซียม เหล็ก ฟอสฟอรัส วิตามินเอ ซี อี บี1 บี2 ไนอะซิน สรรพคุณทางยาบำรุงกำลัง แก้อ่อนเพลีย บรรเทาอาการปวดเมื่อย แก้ตัวร้อน ลดไข้
ในอาหารไทยนำฝักอ่อนมาลวก กินกับน้ำพริก ยำ หั่นใส่ในแกงส้ม แกงป่าหรือกินกับขนมจีน หั่นผสมในทอดมัน ยอดอ่อนและดอกใช้จิ้มน้ำพริก ใบอ่อนทำสลัดหรือใส่ในแกงจืด เมล็ดแก่คั่วให้สุกรับประทานได้ หัวแก่ใช้เชื่อมเป็นของหวานหรือเผารับประทานเช่นเดียวกับมันเทศหรือมันสำปะหลัง ในพม่า นำหัวถั่วพูไปต้มจิ้มน้ำจิ้ม กินเป็นอาหารว่าง ใบอ่อนกินเป็นสลัด ในปาปัวนิวกินีนำหัวถั่วพูไปห่อใบตองหรือใบไผ่แล้วย่างรับประทาน ในอินโดนีเซียนำเมล็ดถั่วพูไปทำเทมเป้เช่นเดียวกับถั่วเหลือง หัวถั่วพูนำมาสับ ตากแห้งคั่วให้เหลือง ชงน้ำดื่มต่างน้ำ เป็นยาบำรุงกำลัง
ในทางสิ่งแวดล้อม ถั่วพูสามารถส่งเสริมการย่อยสลายแอนทราซีนและฟลูออรีนในไรโซสเฟียร์ได้ดี
| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 1,711 กิโลจูล (409 กิโลแคลอรี)

คาร์โบไฮเดรต: 41.7 g
ใยอาหาร: 25.9 g
 

ไขมัน: 16.3 g
อิ่มตัว: 2.3 g
ไม่อิ่มตัวมีพันธะคู่เดี่ยว: 6 g
ไม่อิ่มตัวมีพันธะคู่หลายคู่: 4.3 g
 

โปรตีน: 29.65 g
 

วิตามิน
ไทอามีน (บี1): (90%) 1.03 มก.
ไรโบเฟลวิน (บี2): (38%) 0.45 มก.
ไนอาซิน (บี3): (21%) 3.09 มก.
กรดแพนโทเทนิก (บี5  ) : (16%) 0.795 มก.
วิตามินบี6: (13%) 0.175 มก.
โฟเลต (บี9): (11%) 45 μg
 

แร่ธาตุ
แคลเซียม: (44%) 440 มก.
เหล็ก: (103%) 13.44 มก.
แมกนีเซียม: (50%) 179 มก.
แมงกานีส: (177%) 3.721 มก.
ฟอสฟอรัส: (64%) 451 มก.
โพแทสเซียม: (21%) 977 มก.
โซเดียม: (3%) 38 มก.
สังกะสี: (47%) 4.48 มก.
 
Link to USDA Database entry
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
แหล่งข้อมูลอื่น

ความรู้เรื่องถั่วพู จากเว็บบอร์ดพันทิป
ก้องนภา วัชรวิทย์

| ก้องนภา วัชรวิทย์ |
| --- | --- |
เกิด: นภดล ลำภา 2 มีนาคม พ.ศ. 2511 (56 ปี)
สัญชาติ:  สหรัฐ
| เหรียญรางวัล> ตัวแทนของ   ไทย .มวยสากลสมัครเล่น.ซีเกมส์ |
| --- | --- | --- |
|  |  ประเทศฟิลิปปินส์  |  |
ก้องนภา วัชรวิทย์ หรือ ก้องนภา ลูกทัพฟ้า เจ้าของฉายา ดิ เอ็กโซเซ่ เป็นอดีตแชมป์มวยไทยชาวไทย 4 รุ่น แห่งเวทีมวยราชดำเนิน และมีผลงานทำหน้าที่เป็นผู้ฝึกสอนวิชามวยไทยให้แก่ริดดิค โบว์ ทั้งนี้ ก้องนภา ยังได้รับการกล่าวว่าเป็นนักมวยไทยที่มีชื่อเสียง และได้รับการยอมรับในฐานะครูมวยอันดับต้น ๆ ในสหรัฐ
อนึ่ง เขายังเคยทำหน้าที่เป็นนักกีฬามวยสากลสมัครเล่นทีมชาติไทย โดยได้รับรางวัลเหรียญเงิน จากการแข่งขันกีฬามวยสากลสมัครเล่นในซีเกมส์ ที่ประเทศฟิลิปปินส์
ประวัติ

ก้องนภา มีชื่อจริงคือ นภดล ลำภา เกิดวันที่ 2 มีนาคม พ.ศ. 2511 เขาเริ่มหัดมวยครั้งแรกเมื่ออายุได้ 15 ปีจากอดีตนักมวยที่มีชื่อว่าสามพลัง เกียรตินักรบ และได้ชกเวทีมวยระดับภูธรประมาณสิบกว่าครั้ง ก่อนที่จะเดินทางสู่กรุงเทพมหานคร โดยในเวลาต่อมา เขาได้เป็นลูกศิษย์ของเพชรน้อย มหานาค ซึ่งเป็นทั้งหัวหน้าคณะและโปรโมเตอร์
ก้องนภาเคยปะทะกับนักมวยไทยที่มีชื่อเสียงแห่งยุคมาแล้วทั้งสิ้น ทั้งแดงน้อย ลูกพระบาท, พนมทวนเล็ก ห้าพลัง, ประสงค์เพชร ส.ธรรมรังสี, แสนเก่ง ปิ่นสินชัย, สมบัติ ส.ธนิกุล, แจ๊ค เกียรตินิวัฒน์, วันพิชิต แก่นนรสิงห์, ทวีชัย ว.ปรีชา, นำพล หนองกี่พาหุยุทธ, นำขบวน หนองกี่พาหุยุทธ, ไพโรจน์ ว.วราพล, เด่น เมืองสุรินทร์, ลั่นกรุง เกียรติเกรียงไกร, เป๊ปซี่ ปิยะภัณฑ์, สุวิทย์เล็ก ส.สกาวรัตน์, จอมโว เชิญยิ้ม, แสงเทียนน้อย ส.รุ่งโรจน์, โชคดี เพชรพญาไท, ราชศักดิ์ ส.วรพิน, ผาดโผน เดชฤทธา และนักมวยไทยอื่นอีกหลายราย ที่ซึ่งเขาได้รับค่าตัวกว่าแสนบาท ภายหลังจากชกครั้งสุดท้ายกับเด่น เมืองสุรินทร์ ก้องนภาได้รับการทาบทามจากขุนพล ช.โรจนชัย ซึ่งเป็นน้องร่วมค่ายให้ไปเป็นผู้ฝึกสอนมวยไทยที่รัฐมินนิโซตา สหรัฐอเมริกา ก่อนมาฝึกสอนอยู่ที่รัฐเทนเนสซี และได้รับกรีนการ์ดเป็นชาวอเมริกันในเวลาต่อมา
วันที่ 19 กรกฎาคม พ.ศ. 2551 ก้องนภาได้เข้าแข่งขันมวยไทยกับคู่ชกที่มีชื่อว่าเฮ็กเตอร์ เพนา ที่เพเชงการีสอร์ทแอนด์คาสิโน นอกจากนี้ ก้องนภามีลูกศิษย์เข้ารับการฝึกมวยไทยเป็นจำนวนมาก รวมถึงริดดิค โบว์ ที่เข้ารับการฝึกเป็นระยะเวลากว่า 1 เดือน ณ ค่ายมวยแก้วสัมฤทธิ์
ฉายา

ก้องนภาเป็นนักมวยไทยเจ้าของฉายา "ดิ เอ็กโซเซ่" ซึ่งมาจากชื่อเอ็กโซเซต์ เนื่องด้วยมีพลังแข้งซ้ายที่หนักหน่วงรุนแรง และรูปแบบการชกที่รวดเร็ว โดยได้รับการตั้งฉายาจากพิศณุ นิลกลัด
ชีวิตส่วนตัว

ก้องนภามีบิดาชื่อลุย ลำภา มารดาชื่อลำไย ลำภา ซึ่งเขาเป็นบุตรคนที่ 3 จากจำนวนพี่น้อง 4 คนที่เป็นชายทั้งหมด และมีน้องชายเป็นนักมวยชื่อสามพลัง เกียรตินักรบ
เกียรติประวัติ

ก้องนภา เป็นผู้ครองแชมป์เวทีมวยราชดำเนิน 4 รุ่น ซึ่งได้แก่:
รุ่น 122 ปอนด์ จากการชนะแดงน้อย ลูกพระบาท
รุ่น 126 ปอนด์ จากการชนะน็อคพนมทวนเล็ก ห้าพลัง
รุ่น 130 ปอนด์ จากการชนะคะแนนประสงค์เพชร ส.ธรรมรังสี
รุ่น 140 ปอนด์ จากการชิงแชมป์ว่าง โดยชนะคะแนนแสนเก่ง ปิ่นสินชัย
รางวัลที่ได้รับ

มกราคม พ.ศ. 2561 : รางวัลผู้เผยแพร่มวยไทยในต่างแดน จากการกีฬาแห่งประเทศไทย หัวหมาก
แหล่งข้อมูลอื่น

เว็บไซต์ทางการ
เกี่ยวกับเรา - LukTupFah Camp เก็บถาวร 2015-10-03 ที่ เวย์แบ็กแมชชีน
ฐานทัพอากาศโซล

ฐานทัพอากาศกรุงโซล (IATA: SSN, ICAO: RKSM) (บางครั้งเรียกว่า ฐานทัพอากาศเค-16, สนามบินกรุงโซล หรือ ฐานทัพอากาศซ็องนัม) อยู่ที่ซ็องนัมใกล้กรุงโซลในประเทศเกาหลีใต้ รันเวย์มีทิศทาง 19 และ 20 ตามหลัก ILS
ประวัติ > สงครามเกาหลี

กองทัพอากาศสหรัฐได้ตั้งฐานทัพอากาศเค-16 ในช่วงสงครามเกาหลี และได้จัดตั้งหน่วยงานดังนี้:
กลุ่มนักสู้ทำลายสิ่งกีดขวางที่ 35 ปฎิบัติการโดยใช้เครื่องบินนอร์ทอเมริกัน พี-51 มัสแตง ตั้งแต่วันที่ 8 เมษายน พ.ศ. 2494
กองเรือกู้ภัยทางอากาศที่ 3/หน่วยที่ F ปฎิบัติการโดยใช้เฮลิคอปเตอร์ซิโคสกาย เอช 5 ตั้งแต่วันที่ 19 ตุลาคม พ.ศ. 2493
ฝูงบินกู้ภัยทางอากาศที่ 2157 ปฎิบัติการโดยใช้เฮลิคอปเตอร์ซิโคสกาย เอช 19 ชิคก้าซาว
ประวัติ > ภายหลังสงคราม

ฐานทัพได้เป็นของกองทัพอากาศสาธารณรัฐเกาหลี มีกองพันทหารราบที่ 2 ของกองทัพสหรัฐ ปฏิบัติการเฮลิคอปเตอร์ยูเอช-60 แบล็กฮอว์ก ฐานทัพอากาศกรุงโซลได้เป็นที่จัดมหกรรมการแสดงทางอากาศทุกปี ฐานทัพอากาศกรุงโซลเป็นสนามบินพิเศษสำหรับต้อนรับประธานาธิบดี และประมุขของรัฐต่างๆ
ประวัติ > การก่อสร้างตึกลอตเต้ครั้งที่ 2

จากการสำรวจในเกาหลีใต้ นักบินของฐานทัพอากาศกรุงโซล 86% ไม่เห็นด้วยกับการสร้างตึกลอตเต้ครั้งที่ 2 เนื่องจากอาจจะกระทบกับเฮลิคอปเตอร์จนเกิดอุบัติเหตุ
ควันบุก

ควันบุก เป็นภูมิภาคในจังหวัดฮัมกยองเหนือและจังหวัดฮัมกยองใต้ ในประเทศเกาหลีเหนือ คำว่า ควันบุก แปลว่า "เทือกเขาทางตอนเหนือ"
ปัจจุบัน พบว่ามีการใช้คำว่า "ควันบุก" น้อยมาก
| ด ค ก ภูมิภาคและเขตการปกครองของประเทศเกาหลีเหนือ |
| --- | --- | --- |
| ภูมิภาค |  คย็องกี  ควันโซ  ควันดง ย็องซอ  ย็องดง  ทงบุก ควันนัม  ควันบุก  ฮวังแฮ  |  |
| จังหวัด |  คังว็อน  ชากัง  พย็องอันใต้  พย็องอันเหนือ  รยังกัง  ฮวังแฮใต้  ฮวังแฮเหนือ  ฮัมกย็องใต้  ฮัมกย็องเหนือ  |  |
| นครปกครองโดยตรง |  เปียงยาง  |  |
| นครพิเศษ |  แคซ็อง  นัมโพ  ราซ็อน  |  |
| เขตบริหารพิเศษ※ |  เขตท่องเที่ยวเขาคุมกัง  เขตบริหารพิเศษชินอึยจู  เขตอุตสาหกรรมแคซ็อง  |  |
 หมายเหตุ: ※ ถูกยกเลิกแล้ว
ดอกดิน

ดอกดิน อาจหมายถึง
ดอกดิน (พืช) หรือ กระเจียวดอกขาว ไม้ล้มลุกมีเหง้าอยู่ใต้ดิน
ขนมดอกดิน
ดอกดิน กัญญามาลย์
คู่ระห่ำ ฝรั่งแสบ

| คู่ระห่ำ ฝรั่งแสบ |
| --- | --- |
โปสเตอร์ภาพยนตร์
กำกับ: ปีแยร์ โมเรล
บทภาพยนตร์: อดี ฮาซัค
เนื้อเรื่อง: ลุก แบซง
อำนวยการสร้าง: อินเดีย ออสบอร์น
นักแสดงนำ: จอห์น ทราโวลตา โจนาธาน รีส เมเยอร์ส กาเชีย สมุทเนียค ริชาร์ด เดอร์เดน
กำกับภาพ: ไมเคิล อบรัมโมวิคซ์
ตัดต่อ: เฟรเดอริค โธราเวล
ดนตรีประกอบ: เดวิด บักลีย์
บริษัทผู้สร้าง: EuropaCorp M6 Eclair Films Canal+ 
ผู้จัดจำหน่าย: Lionsgate
วันฉาย:   5 กุมภาพันธ์ ค.ศ. 2010 (2010-02-05) (United States) 
ความยาว: 92 นาที
ประเทศ: ฝรั่งเศส
ภาษา: อังกฤษ ฝรั่งเศส
ทุนสร้าง: $52 ล้านดอลล่าร์สหรัฐ
ทำเงิน: $52,826,594 ดอลล่าร์สหรัฐ
คู่ระห่ำ ฝรั่งแสบ (อังกฤษ: From Paris with Love) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2010 กำกับโดย ปีแยร์ โมเรล นำแสดงโดย จอห์น ทราโวลตา, โจนาธาน รีส เมเยอร์ส, กาเชีย สมุทเนียค,
ริชาร์ด เดอร์เดน
เนื้อเรื่องย่อ

ความปรารถนาของหนุ่มเจ้าหน้าที่รัฐที่มีชื่อว่า เจมส์ รีซ คืออยากโดดเด่นเจิดจ้ามากกว่าอยู่ในเงาของการงานเดิมๆ แต่แล้วเมื่อเขาได้เคียงบ่าเคียงไหล่กับตำรวจปราบปรามอาชญากรรมกับคู่หูคนใหม่ นั่นคือ ชาร์ลี แว็กซ์ ทว่าระหว่างที่ทั้งสองบุกทะลวงปารีสในภารกิจต่อต้านขบวนการก่อการร้าย เพื่อความสงบสุขของชาวประชา สายลับหนุ่มกลับพบว่าอาวุธที่ร้ายกาจที่สุดก็คือคนที่เรารักที่สุดนั่นเอง
นักแสดง

จอห์น ทราโวลตา รับบท ชาร์ลี แว็กซ์
โจนาธาน รีส เมเยอร์ส รับบท เจมส์ รีซ
กาเชีย สมุทเนียค รับบท คาโรไลน์
เดวิด แกสแมน รับบท นักท่องเที่ยวชาวเยอรมัน
ริชาร์ด เดอร์เดน รับบท เอกอัครราชทูตเบนนิงตัน
หยิน บิง รับบท เอ็ม. หว่อง
แอมเบอร์ โรส เรวาห์ รับบท นิโคล
เอริค โกดอน รับบท นายกรัฐมนตรีต่างประเทศ
เฟรนช็อยส์ เบรดอน รับบท ผู้ค้ายา
เชมส์ ดาห์มานี รับบท ราชิด
ซามี่ ดารร์ รับบท แมงดา
จูเลี่ยน แฮคเนอรี่ รับบท นักต้มตุ๋นชาวจีน
โมสเตฟ่า สตีตี รับบท เดอร์ ยาซิน
รีเบ็คก้า ดายาน รับบท เสนาธิการนายกรัฐมนตรีต่างประเทศ
ไมเคิล-แวนเดอร์-ไมเรน รับบท พนักงานรักษาความปลอดภัยสนามบิน
ดีดีเย คอนสแตนต์ รับบท พนักงานศุลกากร
อเล็กซานดร้า บอยด์ รับบท หัวงหน้าคณะผู้แทน
สตีเฟน ชากอฟ รับบท ผู้รักษาความปลอดภัยแอมบาสซี
ไมค์ พาวเวอรส์ รับบท ผู้รักษาความปลอดภัยแอมบาสซี
นิค ลอเรน รับบท หัวหน้าผู้รักษาความปลอดภัย
แฟริด อิเลาอาร์ดี รบบท คนขับรถหน้าเหี้ยม
เมลิสซา มาร์ส รับบท โสเภณีของแว็กซ์
เฟรเดริก เชา เจ้านายชาวจีน
จอห์น คิเรียโค
ลุก แบซง รับบท คนออกจากรถ
เคลลี่ เพรสตัน รับบท หญิงสาวในหอไอเฟล
แหล่งข้อมูลอื่น

คู่ระห่ำ ฝรั่งแสบ ที่อินเทอร์เน็ตมูวีเดตาเบส
คู่ระห่ำ ฝรั่งแสบ ที่ออลมูวี
คู่ระห่ำ ฝรั่งแสบ ที่ทีซีเอ็มมูวีเดตาเบส
คู่ระห่ำ ฝรั่งแสบ ที่รอตเทนโทเมโทส์
คู่ระห่ำ ฝรั่งแสบ ที่บ็อกซ์ออฟฟิศโมโจ
จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดตรัง พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยอำเภอเมืองตรัง, อำเภอนาโยง, อำเภอย่านตาขาว, อำเภอปะเหลียน และกิ่งอำเภอหาดสำราญ
| ผลการเลือกตั้งสมาชิกสภาผู้แทนราษฎร เขต 1 จังหวัดตรัง> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดตรัง> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดตรัง> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดตรัง> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดตรัง> % | ผลการเลือกตั้งสมาชิกสภาผู้แทนราษฎร เขต 1 จังหวัดตรัง> ± |
| --- | --- | --- | --- | --- | --- |
|  | ประชาธิปัตย์   | ชวน หลีกภัย (1)* | 116,560 | 98.69 | +0.03 |
|  | ประชาธิปัตย์   | วิเชียร คันฉ่อง (2)* | 100,732 | 85.29 | -9.27 |
|  | ความหวังใหม่  | พิทักษ์ รังษีธรรม (4)✔ | 17,533 | 14.85 |  |
|  | ความหวังใหม่  | อติศักดิ์ โชติกเสถียร (3) | 1,379 | 1.17 |  |
| บัตรดี | บัตรดี | บัตรดี | 120,213 | 97.87 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 396 | 0.32 | – |
| บัตรเสีย | บัตรเสีย | บัตรเสีย | 2,226 | 1.81 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 122,835 | 66.10 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 185,823 | 100.00 | — |
: ประชาธิปัตย์   รักษาที่นั่ง
: ประชาธิปัตย์   รักษาที่นั่ง